DIVINA-COMEDIA-TA-WEB	Aquiu se veirà eth mau que còste ath cant deth Sena, fausificant era moneda, aqueth que morirà herit per un sanglar.155 Aguiu se veirà er insadorable orgulh que hè tornar hòl de tau manèra ar escocés e ar anglés, que non pòden tier veder-se contengudi enes limits des sòns Estats.156 Se veirà era luxúria e era guitèra deth d’Espanha, e deth de Bohemia, que jamès coneishec ne volec conéisher eth valor.157 Aquiu se veirà tanben mercada damb ua I dera bontat der espeat de Jerusalem,158 Tant que çò contrari ada era aurà per mèrca ua M. Se veirà era avarícia e era viletat d’aqueth que garde era ièrla deth huec, a on acabèren es prolongats dies d’Anquises;159 e entà demostrar era sua mesquinaria, se tieràn fòrça abreviacions en sòn escrit, pr’amor de qué en pòc espaci i age fòrça paraules.